Dauphin (šľachtický titul)

Dauphin [dofén] (doslova ) alebo Dauphin de France bol šľachtický titul patriaci prvorodeným synom francúzskeho kráľa a následníkom francúzskeho trónu. Titul sa používal v rokoch 1350 až 1791 a 1824 až 1830. 
Titul dauphin je obdobou titulu princ z Walesu, ktorý sa dodnes používa v Spojenom kráľovstve.
Druhorodený syn (v prípade jeho úmrtia ďalší mladší syn) francúzskych kráľov získaval titul vojvoda orléansky ().

 Dejiny 
Titul dauphin pôvodne patril od 12. storočia rodu grófov z Viennois. Názov je odvodený od erbu rodu s vyobrazením delfín. Titul dauphin z Viennois používali členovia rodu až do roku 1349, kedy Humbert II. predal tento titul francúzskemu kráľovi Filipovi VI.dauphin. In:  Podmienkou predaja sa stal kráľov sľub, že titul bude od tejto chvíle patriť vždy korunnému princovi a následníkovi trónu. Prvým nositeľom titulu sa tak stal Filipov vnuk Karol V. Múdry. Manželky následníkov trónu mali titul dauphine. 
Naposledy sa titul dauphin oficiálne používal za vlády Karola X. v rokoch 1824 – 1830.

 Referencie 

 Iné projekty 

 Zdroj 

Kategória:Dejiny Francúzska
Kategória:Šľachtické tituly